
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Πρόσληψη Συμβούλων Διαχείρισης από τους Ασφαλι¬ 


στικούς Φορείς. 1 

Έγκριση καθιέρωσης υπερωριακής εργασίας υπαλλή¬ 
λων στη Δ/νση Διοικητικού (Δ1) για το έτος 2002.. 2 


Τροποποίηση της 229914/13.2.2002 ΚΥΑ για τη σύ¬ 
σταση και συγκρότηση τριμελούς Κεντρικής Επι¬ 
τροπής Παρακολούθησης και Ελέγχου (ΚΕΠΕ) του 
Προγράμματος «Μακροχρόνια Παύση Εκμετάλ¬ 
λευσης Γεωργικών Γαιών - Καν. (ΕΟΚ) 2078/92, κα¬ 
θώς και Τοπικών Επιτροπών από τους Γενικούς 
Γραμματείς των Περιφερειών στους Νομούς που 
εφαρμόζεται το Πρόγραμμα» (ΦΕΚ 169/Α'). 3 


ΑΠΟΦΑΣΕΙ Σ 

Αριθ. 166316//Β.972 (1) 

Πρόσληψη Συμβούλων Διαχείρισης από τους Ασφαλιστι¬ 
κούς Φορείς. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του άρθρου 29α του Ν. 1558/85 «Κυβέρνηση και Κυ¬ 
βερνητικά Όργανα», όπως προστέθηκε με το άρθρο 27 
του Ν. 2081/92 (ΦΕΚ 152/Α ). 

β. Του Π.Δ. 81/2002 (ΦΕΚ 57/Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ.Τηςπαρ. 9του άρθρου 13του Ν. 2335/95 (ΦΕΚ 18/Α) 
«Συγχώνευση του Κλάδου Σύνταξης του Ταμείου Επικου¬ 
ρικής Ασφαλίσεως Προσωπικού Εταιριών Λιπασμάτων 
(Τ.Ε.Α.-Π.Ε.Λ.) στον Τομέα Επικουρικής Ασφαλίσεως 
Μισθωτών που λειτουργεί στο ΙΚΑ (Ι.Κ.Α.-Τ.Ε.Α.Μ.) και 
ρύθμιση άλλων θεμάτων κοινωνικής ασφάλισης». 

δ. Τις παραγράφους 1 και 3 του άρθρου 9 του Ν. 
2469/97 (ΦΕΚ 38/Α') «Περιορισμός και βελτίωση της απο- 


τελεσματικότητας των κρατικών δαπανών και άλλες δια¬ 
τάξεις». 

ε. Την 155492/Β.638/21.3.2002 κοινή υπουργική από¬ 
φαση (ΦΕΚ 373/Β') «Καθορισμός Κανόνων Επενδυτικής 
Συμπεριφοράς για την αξιοποίηση της κινητής περιου¬ 
σίας των Ασφαλιστικών Οργανισμών». 

ζ. Τις διατάξεις του Π.Δ. 346/1998 «Προσαρμογή της 
Ελληνικής Νομοθεσίας για τις δημόσιες συμβάσεις υπη¬ 
ρεσιών προς τις διατάξεις της Οδηγίας 92/50 ΕΟΚ του 
Συμβουλίου της 18ης Ιουλίου 1992» (ΦΕΚ 230/Α'), όπως 
ισχύουν. 

2. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Οι ασφαλιστικοί φορείς αρμοδιότητος του Υπουρ¬ 
γείου Εργασίας και Κοινωνικών Ασφαλίσεων, δύνανται να 
προσλαμβάνουν Συμβούλους Διαχείρισης για την αξιο¬ 
ποίηση της περιουσίας τους με απόφαση του Διοικητικού 
τους Συμβουλίου ως ακολούθως: 

α. Να προβαίνουν σε πρόσκληση εκδήλωσης ενδιαφέ¬ 
ροντος μέσω του Τύπου με βάση την εκάστοτε ισχύουσα 
νομοθεσία. 

β. Στην πρόσκληση ενδιαφέροντος περιλαμβάνονται 
τουλάχιστον τα εξής: 

- Τα προς διαχείριση περιουσιακά τους στοιχεία. 

- Οι δικαιούμενοι συμμετοχής σύμβουλοι και οι σχετικές 
προϋποθέσεις. 

- Η διαδικασία επιλογής και αξιολόγησης. 

- Η διάρκεια συνεργασίας. 

- Ο τρόπος προσδιορισμού της αμοιβής του συμβούλου 
στον οποίον θα λαμβάνονται υπόψη τα μετρήσιμα αποτε¬ 
λέσματα και στόχοι. 

2. Οι ενδιαφερόμενοι να συμμετάσχουν Σύμβουλοι Δια¬ 
χείρισης οφείλουν να υποβάλουν μεταξύ άλλων: 

α. Τα στοιχεία της άδειας παροχής επενδυτικών υπηρε¬ 
σιών που έχουν λάβει από την Επιτροπή Κεφαλαιαγοράς 
ή την Τράπεζα της Ελλάδος ή άλλη αρμόδια εποπτική 
αρχή στην Ευρωπαϊκή Ένωση. Στηντελευταίαπερίπτωση 
απαιτείται βεβαίωση των αρμόδιων ελληνικών εποπτικών 
αρχών περί της τηρήσεως των διαδικασιών των άρθρων 
13, 15 και 16παρ. 2 του Ν. 2396/1996 (ΦΕΚ73/Α'). 

β. Τα μέλη του Διοικητικού τους Συμβουλίου καθώς και 
στοιχεία για την οργανωτική τους δομή. 

γ. Τον αριθμό και την επάρκεια του τεχνικού και επιστη¬ 
μονικού προσωπικού που διαθέτουν. 

δ. Την εμπειρία τους καθώς και τις αποδόσεις από επεν¬ 
δυτικές τους προτάσεις διαχείρισης σε παρόμοιες περι¬ 
πτώσεις. 

ε. Στοιχεία σχετικά με την αξιοπιστία και το κύρος τους 
ως Συμβούλων Διαχείρισης. 

στ. Τις οικονομικές καταστάσεις της τελευταίας τριε¬ 
τίας. 

ζ. Πληροφορίες και στοιχεία για τις συνδεδεμένες με 
αυτούς επιχειρήσεις. 

η. Ασφαλιστική κάλυψη του επαγγελματικού κινδύνου 
ή εγγυητική επιστολή ίση τουλάχιστον με το 5% του δια¬ 
χειρισμένου αποθεματικού. 

3. Τα ανωτέρω στοιχεία υποβάλλονται στο Διοικητικό 
Συμβούλιο του Ασφαλιστικού Φορέα το οποίο είναι υπεύ¬ 
θυνο για: 

α. Την παραλαβή των φακέλων και προεπιλογή των υπο¬ 
ψηφίων. 

β. Την κοινοποίηση στη Γενική Γραμματεία Κοινωνικών 
Ασφαλίσεων του Υπουργείου Εργασίας και Κοινωνικών 
Ασφαλίσεων της διαδικασίας και του αποτελέσματος της 
προεπιλογής. 

γ. Την παροχή στους προεπιλεγέντες συμβούλους, των 
απαραίτητων στοιχείων που θα επιτρέψου ν τη διαμόρφω¬ 
ση της επενδυτικής τους πρότασης. 

δ. Την γνωστοποίηση του τρόπου και των κριτηρίων 
αξιολόγησης των επενδυτικών προτάσεων. 

ε. Την γνωστοποίηση των γενικών όρων της σύμβασης 
που θα υπογράφει. 

4. Οι προσφορές των υποψηφίων συμβούλων υποβάλ¬ 
λονται στο Διοικητικό Συμβούλιο του Ασφαλιστικού Φορέα 
το οποίο εντός σαρανταπέντε (45) ημερών, το αργότερο, 
από την παραλαβή αποφασίζει σχετικά με την επιλογή 
του Συμβούλου Διαχείρισης. Η απόφαση αυτή κοινοποιεί¬ 
ται στη Γενική Γραμματεία Κοινωνικών Ασφαλίσεων του 
Υπουργείου Εργασίας και Κοινωνικών Ασφαλίσεων για 
έγκριση. Αν η έγκριση δεν δοθεί εντός δέκα πέντε (15) η με¬ 
ρών το Διοικητικό Συμβούλιο του Ασφαλιστικού Φορέα 
μπορεί να προβαίνει και χωρίς αυτήν στην υπογραφή της 
σύμβασης πρόσληψης του επιλεγέντος Συμβούλου Δια¬ 
χείρισης. 

5. Οι Ασφαλιστικοί Φορείς με απόφαση των Διοικητικών 
τους Συμβουλίων δύνανται να προσλαμβάνουν από κοι¬ 
νού Συμβούλους Διαχείρισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μάίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Δ. ΡΕΠΠΑΣ 

ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. 2/20623/0022 (2) 

Έγκριση καθιέρωσης υπερωριακής εργασίας υπαλλήλων 
στη Δ/νση Διοικητικού (Δ1) για το έτος 2002. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 15 του Ν. 2592/98 (ΦΕΚ 
57/Α798). 


2) Τις διατάξεις του άρθρου 29 Ατού Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ 38/Α). 

3) Την 2/38554/0004/23.5.2000 απόφαση «Μεταβίβαση 
αρμοδιοτήτων και της εξουσίας να υπογράφουν “με 
εντολή Υφυπουργού” στο Γενικό Γραμματέα Δημοσιονο¬ 
μικής Πολιτικής κ.λπ.». 

4) Το γεγονός ότι από τις διατάξεις της παρούσας από¬ 
φασης, προκαλείται δαπάνη ύψους 64.150 ΕΥΡΩ σε 
βάρος του τακτικού προϋπολογισμού του Υπουργείου 
Οικονομίας και Οικονομικών, στον Ειδ.Φορέα 23-110 και 
ΚΑΕ 0511 οικ.έτους 2002. 

5) Τις υπηρεσιακές ανάγκες της Δ/νσης Διοικητικού, 
που απαιτούν άμεσο χειρισμό και διεκπεραίωση των 
θεμάτων αρμοδιότητας της, προκειμένου να μην δη- 
μιουργηθούν δυσλειτουργίες και προβλήματα και να μην 
καταλογισθούν ευθύνες στην Υπηρεσία και στους υπαλ¬ 
λήλους (προθεσμίες απαντήσεων κ.λπ.). 

6) Το 1027058/555/0001Α/20.3.2002 έγγραφο της Δ1- 
Διοικητικού, αποφασίζουμε: 

Εγκρίνουμε υπερωριακή εργασία για υπαλλήλους 
της Δ/νσης Διοικητικού (Δ1), για το διάστημα που αρχί¬ 
ζει ένα (1) μήνα από της δημοσιεύσεως της παρούσας 
απόφασης στην Εφημερίδα της Κυβερνήσεως έως 
31.12.2002, ως εξής: 

Α) Για οκτώ (8) μονίμους υπαλλήλους, μέχρι ενενήντα 
(90) ώρες το μήνα για καθέναν, 

Β) Για έξι (6) μονίμους υπαλλήλους, μέχρι εβδομήντα 
(70) ώρες το μήνα για καθένα και 

Γ) Για έξι (6) μονίμους υπαλλήλους, μέχρι σαράντα (40) 
ώρες το μήνα για καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2002 

Ο Γ ενικός Γ ραμματέας Δημ/κής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 243289 (3) 

Τροποποίηση της 229914/13.2.2002 ΚΥΑγια τη σύσταση 
και συγκρότηση τριμελούς Κεντρικής Επιτροπής Πα¬ 
ρακολούθησης και Ελέγχου (ΚΕΠΕ) του Προγράμμα¬ 
τος «Μακροχρόνια Παύση Εκμετάλλευσης Γεωργικών 
Γαιών - Καν. (ΕΟΚ) 2078/92, καθώς και Τοπικών Επι¬ 
τροπών από τους Γενικούς Γραμματείς των Περιφε¬ 
ρειών στους Νομούς που εφαρμόζεται το Πρόγραμ¬ 
μα» (ΦΕΚ 169/Α'). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΓΕΩΡΓΙΑΣ 

Έχοντας υπόψη: 

1. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (Α' 137) όπως συμπληρώθηκε με το 
άρθρο 27 του Ν. 2081/92 «Ρύθμιση του θεσμού των Επι¬ 
μελητηρίων κ. λ.π»(Α154) και τροποποιήθηκε με το άρθρο 
1 παραγρ.2α του Ν. 2469/97 «Περιορισμός και βελτίωση 
της αποτελεσματικότητας των κρατικών δαπανών (Α' 38). 

2. Το Ν. 1338/83 «Εφαρμογή Κοινοτικού Δικαίου» (Α' 
113) και ιδίως του άρθρου 1 παρ. 1,2 και 3 όπως τροπο¬ 
ποιήθηκε από το άρθρο 6 του Ν. 1440/84 (Α' 70) και του 
άρθρου 65του Ν. 1892/90 (ΑΊ01). 

3. Το Ν. 2503/97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις» (Α' 107). 

4. Τηνπαρ. 1 του άρθρου 6του Ν. 1409/93 «Τροποποίη¬ 
ση και συμπλήρωση διατάξεων του Ν.Δ. 131/74 «Περί 
παροχής οικονομικών ενισχύσεων εις την γεωργικήν, κτη- 
νοτροφικήν και αλιευτικήν παραγωγήν και άλλες διατά¬ 
ξεις». (ΑΊ 99). 

5. Την παρ. 10 του άρθρου 39 του Ν. 2026/92 «περί 
εγκρίσεως οικονομικών ενισχύσεων από τους Υπουργούς 
Οικονομικών και Γεωργίας» (Α' 113). 

6. Τον Καν. (ΕΟΚ) 2078/92 του Συμβουλίου της 30ης Ιου¬ 
νίου 1992 «σχετικά με μεθόδους γεωργικής παραγωγής 
που συμμορφώνονται με τις απαιτήσεις προστασίας του 
περιβάλλοντος καθώς και με τη διατήρηση του φυσικού 
χώρου». 

7. Το άρθρου 8 του Καν.(ΕΚ) 1258/99 του Συμβουλίου 
«περί χρηματοδοτήσεως της κοινής Γεωργικής Πολιτι¬ 
κής» (Ι_ 160/103/99). 

8. Τον Καν. (ΕΚ) 746/1996 της Επιτροπής «περί λεπτο¬ 
μερειών εφαρμογής του Καν. (ΕΟΚ) 2078/92» του Συμ¬ 
βουλίου κλπ (Ι_ 102/19/25.4.96). 

9. Την 79184/1957/6.11.96 απόφασης του Υπουργού 
Γεωργίας «Καθορισμός λεπτομερειών εφαρμογής της 
237/348747/8765/9.9.1996 απόφασης Υπουργών Οικο¬ 
νομικών και Γεωργίας για την υλοποίηση του προγράμ¬ 
ματος «Μακροχρόνια παύση καλλιέργειας γεωργικών 
γαιών» (Καν. (ΕΟΚ) 2078/92) και καθορισμός δικαιολογη- 
τικών και τρόπων πληρωμής των οικονομικών ενισχύσεων 
στα πλαίσια του ως άνω προγράμματος». 

10. Την 370/369924/3840/18.6.1999 απόφασης των 
Υπουργών Γ εωργίας και Οικονομικών «Πρόγραμμα Εκμε¬ 
τάλλευσης Γεωργικών Γαιών (Καν (ΕΟΚ) 2078/92)». 

11. Την 352/338995/1906/24.3.1999 απόφασης των 
Υπουργών Γ εωργίας και Οικονομικών «Παρακολούθηση - 
αξιολόγηση του Προγράμματος Μακροχρόνια Παύση 
Εκμετάλλευσης γεωργικών γαιών - Καν.(ΕΟΚ) 2078/92». 

12. Την 415/394195/5885/10.10.2000 απόφασης των 
Υπουργών Γεωργία και Οικονομικών «Εφαρμογή προ¬ 
γράμματος μακροχρόνιας παύσης εκμετάλλευσης Γεωρ- 
γικών Γαιών για το έτος 2000- Καν.(Ε.Κ.) 1257/99» με την 
οποίαεγκρίνεταιη συνέχιση εφαρμογής του προγράμμα¬ 
τος Μακροχρόνιας Παύσης Εκμετάλλευσης Γεωργικών 
Γ αιών για το έτος 2000. 

13. Το άρθρο 15 του Ν. 2892/2001 «Ελαφρύνσεις στην 
Φορολογία Κεφαλαίου και άλλες διατάξεις» (ΦΕΚ 46/Α/ 
9.3.2001). 

14. Την 428/339372/661/2.2.01 απόφαση του Υπουργού 
Γεωργίας και Οικονομικών «Εφαρμογή του Αγροπερι- 
βαλλοντικού Μέτρου του Εγγράφου Προγραμματισμού 
Αγροτικής Ανάπτυξης (Ε.Π.Α.Α. 2000-2006-ΚΑΝ (ΕΚ) 
1257/99». 

15. Την 229914/13.02.02 ΚΥΑ για τη σύσταση και 
συγκρότηση τριμελούς Κεντρικής Επιτροπής Παρακο¬ 
λούθησης και Ελέγχου (ΚΕΠΕ) του Προγράμματος «Μα¬ 
κροχρόνια Παύση Εκμετάλλευσης Γεωργικών Γαιών - 
Καν. (ΕΟΚ)2078/92, καθώς και Τοπικών Επιτροπών από 
τους Γενικούς Γραμματείς των Περιφερειών στους Νο¬ 
μούς που εφαρμόζεται το Πρόγραμμα» (169 Β). 

16. Την 405/ερ.90/01/31.12.01 Γνωμοδοτική απάντηση 
του Νομικού Συμβουλίου του Κράτους (Ν.Σ.Κ.), Ειδικό 
Γραφείο Κοινοτικού Δικαίου, που έγινε αποδεκτή από 
τον Υφυπουργό Γ εωργίας Αργύρη. 


17. Το γεγονός ότι από την έκδοση της παρούσας από¬ 
φασης δεν προκαλείται επιπλέον δαπάνη σε βάρος του 
Κρατικού Προϋπολογισμού, αποφασίζουμε: 

1. Τροποποιούμε την 229914/13.2.2002 (ΦΕΚ 169Β')κοι- 
νή απόφαση των Υπουργών Οικονομίας και Οικονομικών, 
Εσωτερικών Δημόσιας Διοίκησης και Αποκέντρωσης, και 
Γεωργίας «Σύσταση και συγκρότηση Τριμελούς Κεντρι¬ 
κής Γνωμοδοτικής Επιτροπής Παρακολούθησης και 
Ελέγχου (ΚΕΠΕ) του Προγράμματος «Μακροχρόνια Παύ¬ 
ση Εκμετάλλευσης Γεωργικών Γαιών - Καν (ΕΟΚ) 
2078/92» καθώς και Τοπικών Επιτροπών από τους Γε¬ 
νικούς Γραμματείς των Περιφερειών που εφαρμόζεται 
το Πρόγραμμα», ως εξής: 

α.- Στην παράγραφο Ια αυτής ορίζουμε ως Πρόεδρο 
της Επιτροπής τον Ιωάννη Βολακάκη, Γεωπόνο Προϊστά¬ 
μενο, του Τμήματος Οικολογικής Προστασίας Περιβάλ¬ 
λοντος, της Δ/νσης Χωροταξίας και Προστασίας Περι¬ 
βάλλοντος, λόγω συνταξιοδότησηςτου Κου Τσαφαρά, με 
αναπληρώτρια αυτού, την Πηνελόπη Μπατζιά, Γεωπόνο 
Προϊσταμένη, του Τμήματος Προστασίας Περιβάλλοντος 
από εξωγεωργικές δραστηριότητες της ιδίας Διεύθυν¬ 
σης. 

-Στην παράγραφο 1β αυτής ορίζουμε το Βασίλειο Με- 
ρέα, Γεωπόνο ως τακτικό μέλος, υπάλληλο της Δ/νσης 
Παραγωγής και Αξιοποίησης Προϊόντων Φ.Μ.Κ αντί του 
Γεωργίου Φίλου, με αναπληρώτρια αυτού την Γεωργία 
Ράπτη, Γεωπόνο, της Δ/νσης Χωροταξίας και Προστα¬ 
σίας Περιβάλλοντος. 

-Στηνπαράγραφο 1 γ αυτής ορίζουμε ως αναπληρώτρια 
του Παντελή Βορρέ, την Αλεξάνδρα Παπαδημητρίου 
υπάλληλο του κλάδου ΠΕ10 Οικονομικού της Δ/νσης Οι¬ 
κονομικής. 

β. Παρατείνεται το έργο της Κεντρικής Επιτροπής Πα¬ 
ρακολούθησης και Ελέγχου (ΚΕΠΕ) όπως διατυπώνεται 
στην παρ. 3 εδ. β η φράση «...η ΚΕΠΕ υποβάλλει την 
έκθεσή της το αργότερο μέχρι 31.3.2002» αντικαθίσταται 
απάτην φράση «....η ΚΕΠΕ υποβάλλει την έκθεση της το 
αργότερο μέχρι 30.4.2003.» 

γ. Το έργο των Τριμελών Επιτροπών της Περιφέρειας 
που διατυπώνεται στο τέλος της παραγράφου 5 αυτής, 
καθώς και ο χρόνος που θα ολοκληρωθεί αυτό, αντικαθί¬ 
σταται όπως παρακάτω: 

«Έργοτων Επιτροπώντης Περιφέρειας, θα είναι ο έλεγ¬ 
χος των δικαιολογητικών που προβλέπονται στις αριθμ. 
237/348747/8765/96 και 79/841957/96 υπουργικές απο¬ 
φάσεις καθώς και η διενέργεια αυτοψίας όπως προβλέ- 
πεται από τις ως άνω αποφάσεις, λαμβάνοντας υπόψη και 
την γνωμοδότηση του Ν.Σ.Κ., Γ ραφείου Κοινοτικού Δικαί¬ 
ου με αρίθμ.405/31.12.2001 που έγινε δεκτή από τον 
Υφυπουργό Γεωργίας και τέλος παρατείνεται ο χρόνος 
υποβολής της έκθεσης προς την Κεντρική Επιτροπή Πα¬ 
ρακολούθησης μέχρι 31.5.2002». 

2. Κατά τα λοιπά ισχύει η 229914/13.2.2002 (169Β) κοι¬ 
νή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

ΓΕΩΡΓΙΑΣ 

Γ. ΔΡΥΣ 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίβιτιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































